phillippe etc scavoir faisons a tous presens et avenir nous avoir
receu lhumble supplication de leonardo rodriguez portugalois a present presonnier
en notre ville danvers contenant comme le premier jour de la quaresme
dernier passee est contre luy suppliant entre en combat certain soldat
du regiment du conte de lodroy nomme jooris loosf auquel sest
joinct un aultre nomme sebastien non portant touttesfois aulcun enseigne
de gendarme $$non voyans deux aultres lung nomme pere loupez
de liam aussy portugualois et certain franchois sont venuz a lassistence
du suppliant de sorte que icelluy * combat a cesse et fe sont le suppliant
et ses assistens retirez mais sont par deriere sans leurs$$$ este poursuiviz
par lesdits joorich et sebastien quy les eussent peu tuer en trahison
par deriere sy par le peuple ce voyant le suppliant et sesdits assistens
neussent este advertiz affin quilz se gardassent comme ledit franchois
sen est garde en se saulfvent en certaine porte quy apres luy fut
incontinent close comme peu apres a aussy faict ledit pere apres
avoir blesse ledit sebastien tellement que le suppliant ne se
pouviant saulfver a este contraint seul de soy deffendre contre lesdits
deulx soldatz i recepuant les coup sur sa cappe et espe$ le mieulx
quil pouvoit aultrement il fut este tue auquel combat a le
suppliant principalement combatu contre ledit joorich et icelluy blesse
comme auctheur quy avoit donne occasion audit combat mais a le tout
pardonne a ceulx quy luy avoient blesse oires que de ses plaies
il fut alle de vie a trespas que non mais ledit sebastien a tellement
este blesse comme auctheur durant le deuxiesme debat quil en est
tombe en terre et termine de vie part port mort a cause de quoy
est ledit suppliant constitue prisonnier et capitalement accuse par
notre officier en anvers non obstant que a la verite nne se
trouvera que icelluy sebastien ait este blesse par ledit suppliant
mais au contraire est apparu quil a este blesse par ledit pere
quy pourtant sest saulve dedans le monastere des carmes en ladite
ville ou il a confesse ouvertement que luy et point aultre est celluy
quy a mis a mort ledit sebastien a la descharge du supplient
et de tous aultres ce que icelluy suppliant pere avoit pareillement
confesse des le commenchement incontinent apres ledit combat en
certaine maison en laquelle il sestoit saulfve et cache $$$ non considere
combien que ledit supplient debvroit estre absez de la mort dudit feu sebastien
touteffois pource quil a este ung de combatans pourroit percliter de
sa vie selon les coustumes de notredite ville danvers ** audit,leonardo
rodriques supplient *** tous les combatans seront tenuz pour coulpables
comme celuy quy avoit donne le coup mortel si de notre grace
especialle il ne soit pourveu de clemence et midericorde dont il
nous a treshumblement supplie et requis pource est que
nous ces choses consuderees et en surce ladvis de noz marcqrave
burgemaistres eschevins et conseil de notredit ville danvers audit
leonardo rodrigues supplient inclinans favorablement a sadite
supplication et requeste et luy veuillans en ceste partie
preferer grac a riguer de justice luy avons au cas susdit quicte
remis et pardonne quictons remectons et pardonnons de grace especiale
par ces presentes le cas et homicide dessus narre avec toute peyne
et amande corporelle et criminelle n quoy pour cause et a
loccasion dicelluy il y a on peult avoir offence mesprins ou estre encoures
envers nous et justice non obstant que le cas ne soit encoures suraime
selon noz ordunances ausquelles avons derogue et deroguons en cest endroict
par cesdits presentes et avons ledit supplient quant audit cas remis et
restitue remectons et restituons par ses mesmes presentes a cedit bonne
fame et renommee en notre pays de brabant et tous aultres noz
pays **** ensemble a ces biens non confisquez sancuns en a
tout ainsiet par le mesme maniere quil estoit avant ladvenue dudit
cas imposant surce silence perpetuel a notre procureur general en brabant
et a tous aultres noz justiciers et officiers et ceulx de noz
vassaulx quelzconcques satisfaction preallablement et avant toute enure
faicte a la partie interessee se faicte nest et elle y chiet
civilementntant seulement pouru que lledit suppliient sera tenu de amender ledit
homicide envers nous civilement selon lexigence du cas et la faculte de ses
biens selon notredit ordonnances surce faicte et aussy de payer les despens
et mises de justice saucuns en ont este faictes le tout a larbitraige
et tauxation de noz aimez et feaulx les chancelliers et gens de
notredit conseil en brabant que commectons a ce ausquelz
mandons et commandons par cesditsnpresentes que appelle par devant
eulx ceulx quy pource seront a appeler ilz procedent bien
et devement a la verification et interinement de cesddites presentes
selon leur forme et teneur ensamble a la tauxation de ladite
amende civile et despens de justice ainsi quil appertiendra
laquel interinemnt ledit suppliant seru tenu requerir et soy presenter
en personne en notredit conseil en brabant endedens six mois
prochainement venans a peynne destre forclos et prive de notredit
presente grace et effort de cestes et ce faict et lesdits amende
civile et despens de justice tauxiez et ayez en mains de
in de marge: $$$ soit respondu par
le $$$ des $$$ plory
ceulx quil appertiendra ilz et tous aultres nous justiciers et officiers
et aussy ceulx de nosdits vassaulx quelzconcques facent seuffrent
et laissent ledit suppliant de notredit presente grace remission et
pardon selon et par la forme et maniere que dict est paisiblement
plainement et perpetuellement joyer et user sans en ce luy faire
mectre ou donner ne souffrir estre faict mis ou donne oires ne pour
le temps avenir aulcun destourbier ou empeschement a contraire avis
son corps a present prisonnier ensemble ses biens non confisquez saucuns
en a et quilz fussent arrestez detenuz ou emspe empeschez les
mectent ou facent mectre incontinent et sans dilay a plaine et
entiere delivrance car ainsy nous plaist il et affin
que ce soit chose ferme et estable a tousiours nous avons faict
mectre notredit seel a cesdits presentes saulf en aultres choses notre droict
et lautruy en toutes donne en notre ville de bruxelles
au mois de juin lan de grace mil cincq cens soixantehuict
de noz regnes as$$ des espaignes sicille etc le xiij
et de naples le xvme sur le plicque estoit escript
par le roy en son conseil soubz signe de lange visa
* premier
** selon laquelle ainsy que le
*** entendt
**** $$$